

**Қазақстан Республикасының әділет органдары қылмыстық-атқару жүйесінің қатардағы және басшы құрамдағы адамдары антының мәтінін бекіту туралы**

***Күшін жойған***

Қазақстан Республикасы Президентінің 2005 жылғы 7 сәуірдегі N 1547 Жарлығы. Күші жойылды - ҚР Президентінің 2011.10.11 № 162 Жарлығымен

      Ескерту. Күші жойылды - ҚР Президентінің 2011.10.11 № 162 Жарлығымен.

      "Әділет органдары туралы" Қазақстан Республикасының 2002 жылғы 18 наурыздағы Заңын іске асыру мақсатында **ҚАУЛЫ ЕТЕМІН:**

      1. Қоса беріліп отырған Қазақстан Республикасының әділет органдары қылмыстық-атқару жүйесінің қатардағы және басшы құрамдағы адамдары антының мәтіні бекітілсін.

      2. Осы Жарлық қол қойылған күнінен бастап қолданысқа енгізіледі.

*Қазақстан Республикасының*

*Президенті*

Қазақстан Республикасы

Президентінің

2005 жылғы 7 сәуірдегі

N 1547 Жарлығымен

бекітілген

 **Қазақстан Республикасының әділет органдары**
**қылмыстық-атқару жүйесінің қатардағы және басшы**
**құрамдағы адамдарының**
**анты**

      Мен, Қазақстан Республикасының азаматы \_\_\_\_\_\_\_\_\_\_\_\_\_\_\_\_\_\_\_\_\_\_ (тегі, аты, әкесінің аты)

      Қазақстан Республикасы әділет органдарының қылмыстық-атқару жүйесіне қызметке кіре отырып:

      Қазақстан Республикасының халқы мен Президентіне адал болуға;

      Қазақстан Республикасының Конституциясы мен заңнамасын қатаң сақтауға, өзімнің барлық іс-қимылымда заңдылық және әділдік қағидаттарын ұстануға;

      Қазақстан Республикасы азаматтарының конституциялық құқықтары мен бостандықтарын шектеуге жол бермеуге;

      өзіме жүктелген міндеттерді жауапкершілікпен әрі кәсіби шеберлікпен атқаруға, Қазақстан Республикасы әділет органдары қылмыстық-атқару жүйесі қызметкерінің абыройын қастерлеуге;

       мемлекеттік және қызметтік құпияны қатаң сақтауға серт беріп, салтанатты түрде ант етемін.

      Егер мен өзім қабылдаған антымды бұзсам, онда Қазақстан Республикасының заңдарында белгіленген жауапкершілікте болуға дайынмын.

      20  жылғы \_\_\_\_\_\_\_\_\_\_                  \_\_\_\_\_\_\_\_\_\_\_\_\_\_\_

                                                (қолы)

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК